Title: ประกาศกระทรวงวัฒนธรรม เรื่อง แต่งตั้งนายทะเบียนและพนักงานเจ้าหน้าที่ ตามพระราชบัญญัติภาพยนตร์และวีดิทัศน์ พ.ศ. 2551

ประกาศกระทรวงวัฒนธรรม

ประกาศกระทรวงวัฒนธรรม
เรื่อง
แต่งตั้งนายทะเบียนและพนักงานเจ้าหน้าที่
ตามพระราชบัญญัติภาพยนตร์และวีดิทัศน์
พ.ศ. ๒๕๕๑[๑]

อาศัยอำนาจตามความในบทนิยามคำว่า
พนักงานเจ้าหน้าที่ ในมาตรา ๔ มาตรา ๕ และมาตรา ๖
แห่งพระราชบัญญัติภาพยนตร์และวีดิทัศน์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย
รัฐมนตรีว่าการกระทรวงวัฒนธรรมออกประกาศไว้ ดังต่อไปนี้

ข้อ ๑  ให้ผู้ว่าราชการจังหวัดเป็นนายทะเบียนประจำจังหวัด
ตามพระราชบัญญัติภาพยนตร์และวีดิทัศน์ พ.ศ. ๒๕๕๑

ข้อ ๒  ให้เจ้าหน้าที่ของรัฐดังต่อไปนี้
เป็นพนักงานเจ้าหน้าที่ตามพระราชบัญญัติภาพยนตร์และวีดิทัศน์ พ.ศ. ๒๕๕๑
(๑) ในเขตกรุงเทพมหานคร
(ก) ข้าราชการพลเรือนสามัญในสำนักงานคณะกรรมการวัฒนธรรมแห่งชาติ
ตั้งแต่ระดับ ๓ หรือเทียบเท่าขึ้นไปที่ได้รับมอบหมาย
(ข) ข้าราชการพลเรือนสามัญในสำนักงานปลัดกระทรวงวัฒนธรรม กรมการศาสนา กรมศิลปากร
และสำนักงานศิลปวัฒนธรรมร่วมสมัย ตั้งแต่ระดับ ๓ หรือเทียบเท่าขึ้นไปที่ได้รับมอบหมาย
(ค) ผู้กำกับการสถานีตำรวจนครบาล
(ง) ผู้อำนวยการเขต กรุงเทพมหานคร
(๒) ในเขตจังหวัดอื่น
(ก)
วัฒนธรรมจังหวัดและข้าราชการพลเรือนสามัญในสำนักงานวัฒนธรรมจังหวัดซึ่งดำรงตำแหน่งนักวิชาการวัฒนธรรม
ตั้งแต่ระดับ ๓ ขึ้นไปหรือเทียบเท่า
(ข) นายอำเภอ ปลัดอำเภอผู้เป็นหัวหน้าประจำกิ่งอำเภอ และปลัดอำเภอ
(ค) ปลัดเทศบาล
(ง) ปลัดองค์การบริหารส่วนตำบล
(จ) ปลัดเมืองพัทยา

ข้อ ๓  ให้พนักงานเจ้าหน้าที่ตามข้อ ๒
ซึ่งดำรงตำแหน่งข้าราชการพลเรือนสามัญหรือพนักงานส่วนท้องถิ่นตั้งแต่ระดับ ๓
ขึ้นไปหรือเทียบเท่า มีอำนาจเข้าไปในโรงภาพยนตร์ ร้านวีดิทัศน์ สถานที่ประกอบกิจการให้เช่า
แลกเปลี่ยน
หรือจำหน่ายภาพยนตร์หรือวีดิทัศน์เพื่อปฏิบัติการให้เป็นไปตามที่บัญญัติไว้ในมาตรา
๖๑ แห่งพระราชบัญญัติภาพยนตร์และวีดิทัศน์ พ.ศ. ๒๕๕๑
นอกเหนืออำนาจตามวรรคหนึ่ง
ให้พนักงานเจ้าหน้าที่ตามข้อ ๒ ซึ่งดำรงตำแหน่งข้าราชการพลเรือนสามัญหรือพนักงานส่วนท้องถิ่นตั้งแต่ระดับ
๗ หรือเทียบเท่า มีอำนาจเข้าไปในสถานที่ที่มีการสร้างภาพยนตร์ได้

ประกาศ ณ วันที่ ๑๑
มิถุนายน พ.ศ. ๒๕๕๑
อนุสรณ์  วงศ์วรรณ
รัฐมนตรีว่าการกระทรวงวัฒนธรรม

ปริญสินีย์/ผู้จัดทำ
๒๕ เมษายน ๒๕๕๕

วิชพงษ์/ผู้ตรวจ
๓๐ เมษายน ๒๕๕๕

[๑] ราชกิจจานุเบกษา เล่ม ๑๒๕/ตอนพิเศษ ๑๒๒ ง/หน้า ๔/๒๕ กรกฎาคม ๒๕๕๑